SL Uradni list Evropske unije C 391/6

SKUPNA PARLAMENTARNA SKUPŠČINA SPORAZUMA O PARTNERSTVU MED ČLANICAMI SKUPINE AFRIŠKIH, KARIBSKIH IN PACIFIŠKIH DRŽAV NA ENI STRANI TER EVROPSKO UNIJO IN NJENIMI DRŽAVAMI ČLANICAMI NA DRUGI

ZAPISNIK SEJE V TOREK, 16. JUNIJA 2015

(2015/C 391/02)

Vsebina

1. Izjava Edgarsa Rinkēvičsa latvijskega ministra za zunanje zadeve in predsedujočega Svetu EU 6

2. Čas za vprašanja Svetu EU 7

3. Razprava s Svetom EU – brez seznama govornikov 7

4. Kulturna raznolikost in človekove pravice v državah AKP in EU 7

5. Naravni viri 8

6. Morja/oceani (klimatske spremembe, biotska raznovrstnost, obnovljivi viri energije, ribištvo, pomorska varnost in piratstvo, nafta in minerali v morskem dnu) 8

7. Nujna tema št. 1: Naravna nesreča na Vanuatuju (in v sosednjih državah): kako naprej, tudi na področju regionalnega sodelovanja 9

8. Izzivi in priložnosti na področju izobraževanja in poklicnega usposabljanja v državah AKP 9

ZAPISNIK SEJE V TOREK, 16. JUNIJA 2015

(Seja se je začela ob 9.05.)

PREDSEDUJOČI: Fitz A. JACKSON

sopredsednik

Adjedoue Weidou (Čad) je opozoril na samomorilske napade v N’Djameni (Čad), v katerih je bilo ubitih 23 in ranjenih več kot 100 ljudi.

1. Izjava Edgarsa Rinkēvičsa latvijskega ministra za zunanje zadeve in predsedujočega Svetu EU

Latvijski zunanji minister in predsedujoči Svetu EU Edgars Rinkēvičs je poudaril, da je leto 2015 za razvoj zelo pomembno. EU in države AKP bi morale dobro sodelovati med seboj na treh velikih mednarodnih konferencah: tretji mednarodni konferenci o financiranju za razvoj v Adis Abebi, vrhu Združenih narodov za sprejetje razvojne agende po letu 2015 v New Yorku in konferenci Združenih narodov o podnebnih spremembah (COP 21) v Parizu. Poudaril je zavezanost skupnemu delovanju in spodbujanju regionalnega sodelovanja v pacifiških regijah in v tamkajšnjih majhnih otoških državah v razvoju.

Predsedujoči se je zavzel za celovit evropski odgovor na migracije, vključno z bojem proti tihotapskim mrežam, obravnavo temeljnih razlogov migracij in aktivnim sodelovanjem z državami AKP. Poudaril je pomen sporazumov o gospodarskem partnerstvu, ki trenutno zajemajo večino prebivalcev podsaharske Afrike in delujejo kot dinamičen instrument za izkoreninjanje revščine in spodbujanje regionalnega sodelovanja. Prenehanje veljavnosti sporazuma iz Cotonouja leta 2020 predstavlja izziv in hkrati priložnost. EU se bo do konca leta posvetila javnemu posvetovanju.

2. Čas za vprašanja Svetu EU

Na Svet je bilo naslovljenih 21 vprašanj. Zaradi odsotnosti Sveta AKP je Svet EU odgovoril zgolj na 12 vprašanj, ki so bila naslovljena nanj.

Edgars Rinkēvičs je v imenu Sveta EU odgovoril na naslednja vprašanja in dodatna vprašanja:

Vprašanje za ustni odgovor št. 18 o migracijah, ki ga je zastavila Catherine Bearder

Vprašanje za ustni odgovor št. 19 o sodelovanju med državami AKP in EU na področju migracij in ukrepov za boj proti nedovoljeni trgovini, ki ga je zastavila Nathalie Griesbeck

Vprašanje za ustni odgovor št. 20 o okviru po izteku sporazuma iz Cotonuja – dobro upravljanje kot bistveni element sporazuma, ki ga je zastavil Davor Ivo Stier

Vprašanje za ustni odgovor št. 21 o sodelovanju med EU in državami AKP na področju boja proti terorizmu, ki ga je zastavila Marielle de Sarnez

Na naslednja vprašanja ni bilo dodatnih vprašanj:

Vprašanje za ustni odgovor št. 10 o odgovoru EU na krizo v Srednjeafriški republiki, ki ga je zastavila Kashetu Kyenge

Vprašanje za ustni odgovor št. 11 o vplivu odnosov med ZDA in Kubo na odnose med Kubo in EU, ki ga je zastavil Ignazio Corrao

Vprašanje za ustni odgovor št. 12 o nestabilnih državah, ki ga je zastavil Enrique Guerrero Salom (zamenjal ga je Norbert Neuser)

Vprašanje za ustni odgovor št. 13 o odgovoru EU na epidemijo ebole, ki ga je zastavil Louis-Joseph Manscour (zamenjala ga je Kashetu Kyenge)

Vprašanje za ustni odgovor št. 14 o Nigeriji, ki ga je zastavil Piernicola Pedicini (zamenjal ga je Ignazio Corrao): zgled za ukrepanje za izkoreninjenje ebole?

Vprašanje za ustni odgovor št. 15 o priznanju statusa podnebnega begunca, ki so ga zastavili Laura Agea, Isabella Adinolfi in Laura Ferrara (zamenjal jih je Ignazio Corrao)

Vprašanje za ustni odgovor št. 16 o olajševanju trgovine, ki ga je zastavil David Martin

Vprašanje za ustni odgovor št. 17 o razmerah na področju pravic lezbijk, gejev, biseksualcev, transseksualcev in interseksualcev v Afriki, ki ga je zastavila Eider Gardiazabal Rubial (zamenjala jo je Kashetu Kyenge)

3. Razprava s Svetom EU – brez seznama govornikov

Govorili so: Fitz A. Jackson, Michael Gahler, Juan Fernando Lopez Aguilar, Marielle de Sarnez in Louis Michel.

Razprava ni bila mogoča, ker je moral predsedujoči Svetu EU zapustiti sejo. Člani so izrazili svoje globoko razočaranje. Sopredsedniki bodo o zadevi v pismu obvestili visoko predstavnico/podpredsednico Komisije, ki je ministra prosila, naj jo nadomešča, in njegovega predsednika vlade.

4. Kulturna raznolikost in človekove pravice v državah AKP in EU

Odbor za politične zadeve

Soporočevalca: Abdoulaye Touré (Slonokoščena obala) in Davor Ivo Stier

Mohamed Youssouf Goumaneh (Džibuti), ki je zamenjal soporočevalca Abdoulaya Touréja (Slonokoščena obala), in Davor Ivo Stier sta predstavila poročilo.

Govorili so: Mohamed Youssouf Goumaneh (Džibuti), Davor Ivo Stier, Christophe Lutundula (Demokratična republika Kongo), Kinga Gal, Kashetu Kyenge, Tesfaye Daba (Etiopija), Ryszard Legutko, Netty Baldeh (Gambija), Petr Jezek, James Kembi Gitura (Kenija), Lidia Senra Rodriguez, Ahamada Soukouna (Mali), Bodil Ceballos, Mohamed El Mokhtar Zamel (Mavretanija), Ignazio Corrao, Mohamed Ben Oumar (Niger), Aymeric Chauprade, Adjedoue Weidou (Čad), Bogdan Brunon Wenta, Carlos Zorrinho, Makhosini Hlongwane (Zimbabve), Tadeusz Zwiefka, Marlene Mizzi, Agustin Diaz de Mera, György Hölvényi, Teresa Jiménez-Becerril Barrio, Eleni Theocharous, Juan Fernando Lopez Aguilar, Michael George Peyrefitte (Belize), Michael Gahler, Ousmane Kaba (Gvineja) in Kristin de Peyron (Evropska služba za zunanje delovanje).

Člani so potrdili, da mnoge kulture dokaj hitro izginjajo zaradi ustnega izročila in globalizacije. Te kulturne tradicije hkrati oblikujejo identiteto in skupnosti ščitijo pred radikalizacijo. Kulturno raznolikost bi bilo zato treba spoštovati in spodbujati. Poudarili pa so, da kulturnih razlik ne bi smeli zlorabljali za upravičevanje kršitve splošnih načel človekovih pravic, na primer načela nediskriminacije. Nekateri člani so dejali, da je ohranjanje njihove kulturne dediščine pomembnejše od osredotočanja na nove pravice lezbijk, gejev, biseksualcev, transseksualcev in interseksualcev. Mnogi se s tem niso strinjali.

Mohamed Youssouf Goumaneh (Džibuti) in Davor Ivo Stier sta zaključila razpravo.

5. Naravni viri

Razprava z ministrom za državno načrtovanje Charlesom Abelom (Papua Nova Gvineja)

Minister za državno načrtovanje Papue Nove Gvineje Charles Abel je imel predstavitev o naravnih virih.

Govorili so: Christophe Lutundula (Demokratična republika Kongo), Eleni Theocharous, Musa Hussein Naib (Eritreja), Kashetu Kyenge, Netty Baldeh (Gambija), Dawid Jackiewicz, Adjedoue Weidou (Čad), Javier Nart, Lidia Senra Rodriguez, Michèle Rivasi, Louis Michel, Ignazio Corrao, Michael Gahler, Jo Leinen, Joachim Zeller, Felix C.M. Mutati (Zambija), Magnus Kofi Amoatey (Gana), James Kembi Gitura (Kenija) in Peter Craig-McQuaide (Evropska komisija).

Charles Abel je predstavil vladno politiko upravljanja virov in poudaril, da so se veliko naučili iz preteklih napak in da so sedaj usmerjeni v odgovorno pridobivanje, (okoljsko) trajnostno upravljanje virov, boj proti korupciji in zagotavljanje, da ima od državnega naravnega bogastva koristi lokalno prebivalstvo.

Člani so pozdravili iskreno predstavitev in poudarili, da bi se lahko države AKP učile iz te izkušnje. Med drugim so govorili o potrebi po preglednosti, okrepljenem parlamentarnem nadzoru, davčni reformi, sledljivosti mineralov, nadzorni vlogi civilne družbe, vzpostavitvi državnih premoženjskih skladov, namenjenih prihodnjim generacijam, in uveljavitvi odgovornosti podjetij za popravo okoljske škode.

(Seja je bila prekinjena ob 12.35 in se je nadaljevala ob 15.10.)

PREDSEDUJOČI: Louis MICHEL

sopredsednik

Sopredsednik Fitz A. Jackson je sporočil, da so ga oblasti/organi Demokratične republike Kongo obvestile/i, da ne bodo mogle/i gostiti 12. regionalne seje, ki naj bi potekala od 20. do 24. julija 2015.

6. Morja/oceani (klimatske spremembe, biotska raznovrstnost, obnovljivi viri energije, ribištvo, pomorska varnost in piratstvo, nafta in minerali v morskem dnu)

Glavna razprava

Predsednik republike Kiribati Anote Tong je imel predstavitev o podnebnih spremembah in o grožnji, ki jo te spremembe predstavljajo njegovi državi. Kathy Jetnil-Kijner pesnica in predstavnica civilne družbe z Marshallovih otokov je recitirala svojo pesem Dear Matafele Peinem, ki govori o posledicah klimatskih sprememb, kot je storila že na vrhu Združenih narodov o podnebju septembra 2014. Izvršni direktor Komisije za ribištvo zahodnega in srednjega Pacifika Feleti Teo je imel predstavitev o upravljanju ribištva v Pacifiku.

Govorili so: Andre R. Worrell (Barbados), Michael Gahler, Kilosho Bulambo (Demokratična republika Kongo), Eirangi Marsters (Cookovi otoki), Jo Leinen, Sanjit Patel (Fidži), Javier Nart, Anote Tong, Feleti Teo, Lidia Senra Rodriguez, Mohamed El Mokhtar Zamel (Mavretanija), Bodil Ceballos, Ignazio Corrao, Tialavea Tionisio Seigafolava Hunt (Samoa), Michèle Rivasi, Andre Pool (Sejšeli), Joachim Zeller, Adjedoue Weidou (Čad), Pedro Silva Pereira, Eleni Theocharous, Carlos Zorrinho, Marlene Mizzi in Kashetu Kyenge.

Razprava je bila osredotočena na pomen morij in oceanov in na nujnost spodbujanja usklajenih in doslednih politik, pritegnitve zadostnih virov za zaščito biotske raznovrstnosti, zagotovitev vzdržnosti morskih virov, blaženje podnebnih sprememb in prilagoditev nanje ter obravnavo grožnje, s katero se soočajo obalna območja in tamkajšnji prebivalci. Člani so opozorili, da so številne grožnje, ki pretijo oceanom, posledica nevzdržnih vzorcev porabe in prekomernega izkoriščanja pomorskih virov. Poudarili so, kako pomembno je, da se na konferenci Združenih narodov o podnebnih spremembah (COP 21) v Parizu decembra 2015 doseže dogovor, in pozvali k skupnemu delovanju EU in držav AKP na tem forumu.

Anote Tong in Feleti Teo sta zaključila razpravo.

7. Nujna tema št. 1: Naravna nesreča na Vanuatuju (in v sosednjih državah): kako naprej, tudi na področju regionalnega sodelovanja

Rezidenčna koordinatorica ZN in predstavnica UNDP Osnat Lubrani je predstavila nujno pomoč, ki so jo Vanuatuju zagotovili po prehodu tropskega ciklona Pam.

Govorili so: Andre R. Worrell (Barbados), Maurice Ponga, Kilosho Bulambo (Demokratična republika Kongo), Jo Leinen, Arne Gericke, Catherine Bearder, Joyce Laboso (Kenija), Lidia Senra Rodriguez, James Munthali (Malavi), Michèle Rivasi, Mohamed El Mokhtar Zamel (Mavretanija), Ignazio Corrao, Bogdan Brunon Wenta, Derek Vaughan, Joachim Zeller in Peter Craig-McQuaide (Evropska komisija).

Člani so izrazili globoko sožalje državam in ljudem, ki jih je prizadel ciklon Pam, ter zahvalo vsem humanitarnim delavcem za njihovo delo.

Mednarodno skupnost so pozvali, naj zagotovi sredstva, potrebna za obnovo infrastrukture, ki je bila poškodovana med ciklonom, in se preusmeri k dolgoročni sanaciji in razvoju. Ob tem so vlade držav AKP pozvali, naj ponovno preučijo svoje razvojne strategije, vanje vključijo ukrepe za zmanjšanje tveganja nesreč, in pri politiki načrtovanja gradenj spodbujajo prilagajanje podnebnim spremembam. Spomnili so tudi, da je treba obravnavati obstoječe pravne pomanjkljivosti pri zaščiti okoljskih beguncev in migrantov.

Predsednik republike Kiribati Anote Tong je člane obvestil o procesu okrevanja v državi.

Osnat Lubrani je odgovoril na pripombe članov.

8. Izzivi in priložnosti na področju izobraževanja in poklicnega usposabljanja v državah AKP

Odbor za socialne zadeve in okolje

Soporočevalca: Musa Hussein Naib (Eritreja) in Francesc Gambús

Musa Hussein Naib (Eritreja) in Francesc Gambús sta predstavila poročilo.

Govorili so: Bogdan Brunon Wenta, Javier Nart, Tesfaye Daba (Etiopija), Norbert Neuser, Arne Gericke, Mikael Phillips (Jamajka), Catherine Bearder, Abdikadir Omar Aden (Kenija), Lidia Senra Rodriguez, James Munthali (Malavi), Michèle Rivasi, Mohamed El Mokhtar Zamel (Mavretanija), Ignazio Corrao, Mohamed Ben Oumar (Niger), Ibrahim Bundu (Sierra Leone), Michael Gahler, Amos Fish Mahlalela (Južna Afrika), Kashetu Kyenge, Adjedoue Weidou (Čad), Krzysztof Hetman in Makhosini Hlongwane (Zimbabve).

PREDSEDUJOČI: Kashetu KYENGE

podpredsednica

Govorila sta: Marlene Mizzi in Derek Vaughan.

PREDSEDUJOČI: Louis MICHEL

sopredsednik

Govoril je: Peter Craig-McQuaide (Evropska komisija).

Člani so poudarili pomen izobrazbe za izboljšanje življenja posameznikov in razvoj držav AKP. Opozorili so tudi na pomen zagotavljanja brezplačnega univerzalnega dostopa do osnovnega šolstva, še posebej za občutljive skupine kot so podeželske skupnosti in dekleta. Poudarili so pomen kvalitetne izobrazbe na vseh ravneh, vključno s terciarnim izobraževanjem in poklicnim usposabljanjem. Hkrati so opozorili, da morajo države AKP zagotoviti dovolj sredstev za izobraževanje, ki mora postati prednostna naloga programov EU za razvojno sodelovanje.

Francesc Gambús in Musa Hussein Naib (Eritreja) sta zaključila razpravo.

(Seja se je končala ob 19.00.)